“O‘ZBEKNEFTGAZ” MILLIY XOLDING KOMPANIYASI FAOLIYATINI TAShKIL ETIShNI TAKOMILLAShTIRISh ChORA-TADBIRLARI TO‘G‘RISIDA

Geologiya-qidiruv ishlarini prognozlash, uglevodorodlarni izlash, razvedka qilish, qazib chiqarishdan tortib ularni qayta ishlash va mahsulot sotishgacha bo‘lgan ishlab chiqarish-texnologik siklining barcha bosqichlarida korxonalarning o‘zaro bog‘liq hamda maqsadga yo‘naltirilgan ishlarini ta’minlovchi neftgaz kompleksini boshqarishning samarali tizimini shakllantirish, shuningdek yagona texnikaviy siyosatni olib borish va tarmoqqa xorijiy investitsiyalarni keng jalb etish maqsadida:
 1. O‘zbekiston Respublikasi Davlat mulki qo‘mitasi, “O‘zbekneftgaz” MXK hamda neftgaz tarmog‘i kompaniyalari va korxonalari aksiyadorlarining:
 “O‘zgeoburg‘uneftgazqazibchiqarish” aksiyadorlik kompaniyasini qayta tashkil etish hamda uning negizida “O‘zgeoburg‘uneftgaz” va “O‘zneftgazqazibchiqarish” aksiyadorlik kompaniyalari tashkil etishni;
 “O‘zneftgazqurilishinvest” aksiyadorlik kompaniyasi tashkil etishni;
 Sho‘rtan gaz-kimyo kompleksini “O‘zneftgazqazibchiqarish” aksiyadorlik kompaniyasi tarkibiga o‘tkazishni;
 “Ustyurt geofizika ekspeditsiyasi”, “Amirobod geofizika ekspeditsiyasi”, “Farg‘ona geofizika ekspeditsiyasi” va “Buxoro geofizika ekspeditsiyasi” aksiyadorlik jamiyatlari, shuningdek “Yakkabog‘ geofizika ekspeditsiyasi” unitar korxonasini “O‘zbekgeofizika” OAJga qo‘shishni;
 “Avtogaz” aksiyadorlik kompaniyasini “O‘ztransgaz” AKga qo‘shish yo‘li bilan uni “Avtogazsotish” sho‘ba korxonasiga aylantirishni;
 “O‘zbekneftgaz” MXK Boshqaruvchilar kengashini tashkil etish va xolding kompaniyasi Boshqaruvining funksiyalari o‘zgartirilishini nazarda tutgan “O‘zbekneftgaz” MXKni tarkibiy qayta tashkil etish to‘g‘risidagi takliflariga rozilik berilsin.
 5. Quyidagilar belgilansin:
 “O‘zgeoburg‘uneftgaz” AK va “O‘zneftgazqazibchiqarish” AK “O‘zgeoburg‘uneftgazqazibchiqarish” aksiyadorlik kompaniyasi tomonidan tegishli faoliyat yo‘nalishlari bo‘yicha tuzilgan shartnomalar va majburiyatlarning huquqiy vorislari hisoblanadilar;
 ta’sis etilayotgan “O‘zneftgazqurilishinvest” aksiyadorlik kompaniyasi “O‘zbekneftgaz” MXK tomonidan tuzilgan shartnomalar va majburiyatlarning loyiha ishlarini o‘tkazish va kapital qurilish qismi bo‘yicha huquqiy voris hisoblanadi.
 6. O‘zbekiston Respublikasi Bosh vazirining o‘rinbosari — Vazirlar Mahkamasining yoqilg‘i, energetika, kimyo, metallurgiya va mashinasozlik masalalari bo‘yicha kompleksi rahbari E.R. Shoismatov O‘zbekiston Respublikasi Davlat mulki qo‘mitasi, “O‘zbekneftgaz” MXK bilan birgalikda bir oy muddatda:
 “O‘zgeoburg‘uneftgaz”, “O‘zneftgazqazibchiqarish”, “O‘zneftgazqurilish-invest” aksiyadorlik kompaniyalarini ta’sis etish, ularning ustav jamg‘armalari miqdorini belgilash, kompaniyalarning nizomlarini ro‘yxatdan o‘tkazish borasidagi barcha tashkiliy chora-tadbirlarni amalga oshirsin;
 xolding kompaniyasi va “O‘zbekneftgaz” MXK tarkibiga kiruvchi aksiyadorlik kompaniyalari ijroiya apparatlarining tuzilmalari ushbu qarorga muvofiqlashtirilishini va ular yuqori malakali mutaxassislar bilan to‘ldirilishini ta’minlasin.
 7. “O‘zbekneftgaz” MXK, “O‘zgeoburg‘uneftgaz”, “O‘zneftgazqazibchiqarish”, “O‘zneftmahsulot”, “O‘ztransgaz” va “O‘zneftgazqurilishinvest” aksiyadorlik kompaniyalari, “O‘zbekgeofizika” OAJ va “Andijonneft” OAJ emissiya prospektlarini ro‘yxatdan o‘tkazish uchun yig‘im to‘lashdan ozod qilinsin.
 8. Ijroiya apparatlari quyidagi manzillarga joylashtirilsin:
 “O‘zneftgazqazibchiqarish” AK — Toshkent shahri, Amir Temur ko‘chasi 66-uy;
 “O‘zgeoburg‘uneftgaz” AK — Qarshi shahri, Mustaqillik ko‘chasi 35-uy;
 “O‘zneftgazqurilishinvest” AK — Toshkent shahri, Muqimiy ko‘chasi 98-uy.
 9. O‘zbekiston Respublikasi Adliya vazirligi, “O‘zbekneftgaz” MXK manfaatdor vazirliklar va idoralar bilan birgalikda ikki oy muddatda qonun hujjatlariga ushbu qarordan kelib chiqadigan o‘zgartish va qo‘shimchalar to‘g‘risida Vazirlar Mahkamasiga takliflar kiritsin.
 10. Mazkur qarorning ijrosini nazorat qilish O‘zbekiston Respublikasi Bosh vaziri Sh.M. Mirziyoyev zimmasiga yuklansin.